SET ปิดบวก 2 จุด รับราคาน้ำมันพุ่ง-ปัจจัยตปท.หนุน และจับตาตัวเลขส่งออกพรุ่งนี้
SET ปิดบวก 2 จุด รับราคาน้ำมันพุ่ง-ปัจจัยตปท.หนุน และจับตาตัวเลขส่งออกพรุ่งนี้ โดยดัชนีปิดตลาดวันนี้ ที่ระดับ 1,647.32 จุด บวก 1.94 จุด หรือ 0.12% มูลค่าการซื้อขาย 4.45 หมื่นล้านบาท
21 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,647.32 จุด บวก 1.94 จุด หรือ 0.12% มูลค่าการซื้อขาย 4.45 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นจากความคาดหวังการเจรจาการค้าระหว่างสหรัฐฯ และจีน ที่น่าจะมีสัญญาณที่ดีขึ้นออกมา ส่งผลให้ตลาดต่างประเทศต่างปรับตัวขึ้นกันทั่วหน้า ไม่ว่าจะเป็นตลาดหุ้นในภูมิภาคเอเชียที่ส่วนใหญ่จะอยู่ในแดนบวก และตลาดในยุโรปที่เทรดบ่ายนี้ก็ปรับตัวขึ้นด้วย
นอกจากนี้ ยังได้แรงหนุนจากราคาน้ำมันที่ดีดตัวขึ้นด้วยทำให้มีแรงซื้อเข้ามาที่หุ้นในกลุ่มพลังงาน อย่างไรก็ดี เรื่องการเจรจาการค้าระหว่างสหรัฐฯ และจีนยังต้องติดตามดูต่อไป และพรุ่งนี้ (22 ก.พ.) ก็จะต้องติดตามตัวเลขการนำเข้า และส่งออกของไทยเดือนม.ค.ปีนี้ ที่จะประกาศออกมาด้วย ซึ่งตลาดฯคาดว่าจะชะลอตัวลง
สำหรับแนวโน้มการลงทุนในวันพรุ่งนี้ (22 ก.พ.) นายชัยยศ กล่าวว่า ตลาดฯคงจะแกว่งไซด์เวย์ เนื่องจากยังไม่มีปัจจัยใหม่เข้ามา และถ้าตัวเลขส่งออกของไทยออกมาแย่กว่าตลาดคาด ซึ่งตลาดฯคาดว่าจะติดลบ 2.1% ก็อาจจะกดดันตลาดหุ้นไทยได้
พร้อมให้แนวรับ 1,640 จุด ส่วนแนวต้าน 1,655-1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 2,442.53 ล้านบาท ปิดที่ 76.75 บาท ลดลง 0.25 บาท
TOP มูลค่าการซื้อขาย 2,151.64 ล้านบาท ปิดที่ 72 บาท ลดลง 2.25 บาท
PTTEP  มูลค่าการซื้อขาย 1,972.7 ล้านบาท ปิดที่ 126 บาท เพิ่มขึ้น 0.50 บาท
PTT มูลค่าการซื้อขาย 1,944.5 ล้านบาท ปิดที่ 48.75 บาท ลดลง 0.25 บาท
PTTGC มูลค่าการซื้อขาย 1,943.52 ล้านบาท ปิดที่ 71 บาท ลดลง 0.75 บาท
 
ตลาดหุ้นเอเชีย
